Seba gerîlayanê HPGyî Serdar Meçîn (Berxwedan Farqîn), Şehmus Akyol (Serxwebûn Amed) û Mustafa Ekîncî (Gernas)  yê ke tarîxanê cîya cîyayan de şehîd bîyî, hetê MEBYA-DERî ra şîn ronîya. Temsîlkarê HDP û DBPyî zî tewrê zîyaretanê şînî bîyî.
Hêverî seba Serdar Meçîn (Berxwedan Farqîn)o ke 19ê temmuze de şehîd bibi, dewa Çekuya ya Farqînî de şîn ronîya. Dima şînê Şehmus Akyolî (Serxwebûn Amed) Hezro de ame zîyaretkerdene ke 20ê hezîrane de şehîd bibi. Tewr peyên zî dewa Şeklatî ya Huzurevlerî de şînê gerîlayê PKKyî Mustafa Ekîncî (Gernas)o ke 1998 de şehîd bibi ame zîyaretkerdene.
Hemserekê MEBYA-DERî Mehmet Emîn Kiliçî zîyaretan de vat: ''Ma bi rêzî rîyê xo verê xoverdayîşê înan de anê war.''
